Apple Vision Pro

Apple Vision Pro on välja töötanud Apple Inc ja see on nende esimene ruumiline arvuti, kus on võimalik navigeerida silmade, käte ja hääle abil või toetatud lisaseadmete abil: klaviatuurid, puuteplaadid, mängukontrollerid.Toode tuli turule 2. veebruaril 2024 Ameerika Ühendriikides hinnaga 3499 USA dollarit pärast seitset aastat arendustööd. Apple müüs oma esimesel ettetellimisnädalavahetusel 160 000 – 180 000 Vision Pro peakomplekti. Seadet saab osta kolme sisemälu konfiguratsiooniga: 256 (3500 $) GB, 512 GB (3700 $) ja 1 TB (3900 $). 
Rakendused.
 keskkonnas, mis ühendab virtuaalse ja reaalse maailma läbi segareaalsuse, avaneb kasutajatele võimalus rakendusi kasutada omale sobivas ruumis, kohandades neid vastavalt individuaalsetele eelistustele. Lisaks saavad kasutajad valida erinevate maastike või teemade vahel, kuhu rakendusi paigutada, luues seeläbi personaalse keskkonna. 
VisionOS sisaldab Apple'i tavapäraseid rakendusi nagu App Store, Apple Music, Safari, Apple TV jne. Samuti on ka sajal mängul ühilduvus visionOS-i käivitamise. Paljudel populaarsetel rakendustel on välja andnud täielikult optimeeritud visionOS-i versioonid, sealhulgas rakendused (, , , , , , ), , Zoom ja ka näiteks Disney+ ja .
Intervjuus Stratecheryle mainis Netflixi kaasjuht Greg Peters, miks Netflix pole teinud Vision Pro jaoks oma rakendust. Ta tõi välja, et see pole enamiku nende liikmete jaoks eriti asjakohane ja lisab, et nad peavad tagama, et nad ei investeeriks kohtadesse, mis tegelikult tulu ei tooda. Kuid nad ei välista tulevikus Vision Pro jaoks rakenduse tegemist, kuid ainult siis, kui Apple'i peakomplekt muutub palju kättesaadavamaks tavakasutajatele.
Riistvara.
Klaaspaneel.
Apple Vision Pro koosneb kolmemõõtmeliselt lamineeritud klaaspaneelist, millele on vormitud alumiiniumsulamist raam, kus asuvad andurid, mikrofonid ja kaamerad. Selle kaal akuta on ligikaudu 600–650 grammi (Kaal varieerub sõltuvalt Light Sealist ja peapaela konfiguratsioonist). Klaaspaneelil on kohandatud mikro-OLED-ekraanisüsteem (toodetud Sony poolt), mis pakub ülimalt detailset kuvamist, sisaldades 23 miljonit pikslit, mis on võimelised 12-millisekundiliseks värskendussageduseks (83 kaadrit sekundis). Klaaspaneel on ilmselt kõige kallim komponent peakomplektis, mõlema silma jaoks hinnanguliselt 460 dollarit. Objektiiviga integreeritud seade on kokku pandud keerukalt, see on kruvidega nurga all pingutatud, et vältida isegi vähimatki nihket. Väike arv Apple Vision Pro omanikke on väitnud, et nende peakomplektidel tekkis esikaane klaasi keskosas mõra, hoolimata sellest, et neil pole kunagi toode maha kukkunud ega nad pole seda valesti käsitlenud.
Kaamerad.
Hinnanguliselt on Apple Vision Prol 14 kaamerat, mis jäädvustavad detaile nii peakomplekti sees kui ka väljas. Välisosas on 10 kaamerat ja peakomplekti sees on 4 infrapunakaamerat, mis jälgivad teie silmi. Infrapunakaamerad saavad töötada ka täielikus pimeduses. Need kaamerad on väga olulised iirise 3D-skaneerimisel. Peakomplekti sisemuses on ka igat silma ümbritsevad nähtamatud LED-valgustid, mis aitavad infrapunakaameratel jälgida silmade liikumist ja reaktsioone.
Andurid.
Apple Vision Pro on varustatud mitmete anduritega, mis võimaldavad kasutajal saavutada täpset ja sujuvat kasutuskogemust. Andurid, sealhulgas kiirendusandurid ja güroskoobid, mis jälgivad kasutaja näoliigutusi ja kallutust. Peakomplekti kuuluvad ka mikrofonid, mis on üliolulised, kuna häälkäsklused moodustavad peakomplektiga suhtlemise põhiosa. Samuti oskavad peakomplekti mikrofonid teostada akustilist skannimist, et sobitada heli ruumiga, edastades õiges koguses tonaalseid sagedusi. Lisaks on varustuses Lidar-skanner, mille eesmärk on luua kasutajat ümbritsevast maailmast 3D-kaart. See asub esipaneeli keskel nina kohal ja jäädvustab ka kasutaja 3D-mudeli, mida kasutatakse ajal avatarina.
Aku.
Apple Vision Pro aku on kujundatud välimiseks ja kaetud alumiiniumümbrisega. Aku kestvus on umbes 2–2,5 tundi ja see on valmistatud kolmest iPhone'i suurusest akust, mille koguvõimsus on 35,9 Wh, mis on enam kui kaks korda suurem kui iPhone 15 Pro 17,3 Wh. Kasutajad on kurtnud aku kestusaja üle, kuna sellega ei pruugi isegi täispikka filmi vaadatud jõuda. Akud ise kaaluvad 184 g tükk. Väline aku valiti eelkõige selleks, et vähendada seadme kogukaalu, kuna aku kaalub 353g, siis sisseehitatud aku oleks tõstnud toote massi juba ligikaudu kilogrammini, mis omakorda oleks oluliselt mõjutanud kasutajakogemust. Välise aku üks põhjustest võib ka olla tulevane Euroopa Liidu akumäärust, mis nõuab, et 2027. aastaks oleks kõikidel elektroonikaseadmetel kasutaja poolt vahetatavad akud. Aku ühendub peakomplektiga, kasutades Lightning-pistiku eemaldamatut 12-kontaktilist lukustatavat varianti. Lisaaku saab kasutaja endale soetada eraldi 199 dollari eest. 
Audio.
Kõrvade lähedal paiknevad kõlarid, mis pakuvad ruumilist heli ning on varustatud aktiivse mürasummutuse funktsiooniga, mis aitab vähendada häirivaid helisid ja müra, nagu näiteks ventilaatori sumin: mõlema silmasisendi lähedale on paigutatud kaks umbes 4-sentimeetrise läbimõõduga jahutusventilaatorit. Lisaks on seadmel spetsiaalselt disainitud termosüsteem, mis liigutab õrnalt õhku, tagades seeläbi Apple Vision Pro jaheduse ja vaikuse. Lisaks võimaldab Apple Vision Pro kasutajatel nautida ka tavaliste kõrvaklappide kasutamist.
Apple kasutab heli puhul kiirtejälituse lähenemist, mis võimaldab elutruud kogemust. Valguskiirte asemel on aga helilaineid, mis suhtlevad keskkonnaga. Helilained peegelduvad tagasi seintelt, neelduvad pehmesse materjali ja difraktsiooni takistuse ümber. Helikiirte jälgimine jäädvustab need interaktsioonid, et luua helimaastik.
Ruumiline heli sulandub sujuvalt reaalsesse maailma tänu integreeritud Lidar-skannerile ja Vision Pro TrueDepth-kaamerale, mis kaardistab automaatselt teie keskkonna 3D-paigutuse. See tähendab, et ruumilisi helisid ei paigutata meelevaldselt teie füüsilisse ruumi; need resoneerivad, nagu oleksid nad osa teie füüsilisest ümbrusest.
Kiibid.
Apple Vision Pro sisaldab kahte kiipi. Esiteks, M2 süsteemikiip, mis käivitab visionOS-i, täidab arvutinägemise algoritme ja tagab kvaliteetse graafika. Teiseks, uus R1 kiip, mida tuntakse ka kui kaasprotsessorit, mis täiendab M2 protsessorit segareaalsusega peakomplektis. See on spetsiaalselt loodud Apple Vision Pro jaoks, reaalajas andurite sisendi töötlemiseks, näiteks kaamerate, andurite ja mikrofonide jaoks, et oleks võimalik 3D-kaardistada ja täita näiteks silmade jälgimise funktsioone. R1 kiip töötleb sisendandmeid uskumatult kiire 12 millisekundi jooksul, mis on lausa kaheksa korda kiiremini kui silmapilk. 
Apple'i kiipidel on sügav integreeritus riist- ja tarkvaraga, kaasates spetsiaalseid tehnoloogiaid nagu Secure Enclave , mille disainipõhimõtted koosnevad alglaadimis-ROM-ist, AES-i mootorist ja eraldi NAND-välkmälust. Need kiibid hõlmavad ka funktsioone nagu masinõppe kiirendid ja närvimootorid, muutes need optimaalseks masinõppe ülesannete jaoks. Tugevad teadmised integraallülituste ja tipptasemel ränitehnoloogia vallas on olnud võtmerollis R1 kiibi väljatöötamisel.
Silma iirise tuvastamine.
Silma iirist tuvastatakse automaatse biomeetrilise identifitseerimise meetodiga, mis kasutab matemaatilisi mustrite tuvastamiste tehnikaid. Optic ID tuvastab vikerkesta ja autendib kasutaja selle kaudu. Selle teeb võimalikuks LED-ide ja infrapunakaamerate pilgujälgimissüsteem. Silma valgustab ruumiliselt moduleeritud infrapunavalgus, samal ajal kui kaameraavad teevad vikerkestast pilte. Seejärel Apple M2 kiip töötleb neid kujutisi ja võrdleb, kas vikerkesta pilt on registreeritud biomeetriliste andmetega ja on vastav. Optic ID töötab erinevates valgustingimustes. Optic ID-ga saab kasutada ka ainult ühte silma. Silmasisendiks saab valida kas mõlemad silmad, ainult vasaku silma või ainult parema silma.
Toote riistvaralised võimalused nägemishäiretega kandjatele.
Apple Vision Pro on loodud kasutamiseks ilma prillideta. Kehvasti nägevatele inimestele on võimalik valida tellimuse esitamisel i optilised sisestused, mis kinnituvad magnetiliselt põhiläätse külge. ZEISSI optilisi lisasid väljastatakse retsepti alusel. Ostu lõpetades on võimalik retsept üles laadida. Pärast tellimuse esitamist saadakse ühe tööpäeva jooksul kinnituse, kas ZEISSi optilised sisestused on tellija retseptile vastavalt saadaval. Apple Store'is on ka võimalik broneerida interaktiivne demokogemus. Kohtumise käigus tutvustab spetsialist toodet. Apple Store'is on ka masin, mis määrab prillide ligikaudse tugevuse, mida saab demole minnes teha.
EyeSighti ekraan.
EyeSight on Apple Vision Pro seadmes kasutatav funktsioon, mis võimaldab teil jälgida, kuidas teised inimesed teie ümber reageerivad. EyeSightil on kolm erinevat vaadet, mis annavad kasutajale võimaluse kontrollida, millist teavet teistega jagatakse.
Esimene vaade on isikupärastatud EyeSight, mis näitab teistele, et te näete neid ja olete teadlik nende kohalolekust. See vaade võimaldab teil luua isikliku ühenduse teiste inimestega.
Teine vaade on hämar, mis annab märku sellest, et te olete hõivatud rakenduste kasutamisega ja ei pruugi neid märgata. See aitab teistel teie tähelepanu mitte segada, kui te olete süvenenud oma tegevusse.
Kolmas vaade on täielikult peidetud, näidates teistele, et te olete täielikult keskendunud ja soovite olla segamatu. See vaade võimaldab teil täielikult süveneda oma tegevusse ilma välise segaduseta.
Patendis on palju pilte ja graafikaid, mis võivad ekraanil kuvada erinevaid emotsionaalseid seisundeid ja biomeetrilisi analüüse. Näiteks võib see kuvada koomiksiloomade silmi või südameid, mis vastavad teie emotsionaalsele seisundile või suhtlusele.
Apple tahtis saavutada midagi väga konkreetset: animeeritud, 3D-välimusega silmadega nägu. Selle saavutamiseks pidid nad tegema väga strateegilisi disainivalikuid. Üks põhjus, miks 3D-renderdused ei näe tõeliselt 3D-na välja, on see, et neil puudub stereoskoopiline efekt. Et miski näeks välja 3D, peame nägema iga silmaga peenelt erinevaid pilte. Vision Pro lahendab selle probleemi läätsekujulise läätsega, mis kuvab eri nurkade alt vaadates erinevaid pilte.
Mõned kasutajad on väitnud, et EyeSighti ekraan tundub peaaegu selline, nagu näeksid silmi läbi suitsuse klaasi. Tehnikaajakirjanikud on ka nimetanud EyeSighti "veidraks".
Disain.
Toote proovijad on kiitnud disaini ning rõhutanud, et võrreldes teiste VR-peakomplektidega, mis sageli on valmistatud plastikust ja mõnikord kohmakas väljanägemisega, on Apple'i disain modernne ja kerge. Pea ümber kinnituvate paelte vahel on tarbijal võimalik valida eri disainide vahel. Toote pakendis on kaks peapaela: Solo Knit Band ja Dual Loop Band. Mõlemad paelad kinnituvad ja eralduvad hõlpsasti. Proovijate tagasisides on esile toodud, et Solo Knit Band on üldiselt oluliselt mugavam tänu oma sooniku struktuurile, mis tagab hingavuse ja venivuse. Pael ümbritseb kasutaja pea tagaosa ja seda on võimalik reguleerida küljel oleva valikukettaga, sarnaselt sellega, kuidas pingutaksite jalgrattakiivrit. Ekraani ja peapeala vahel on Light Seal Cushion ehk tihenduspadi, mis kinnitub magnetiliselt ekraani külge ja see on puhastamiseks kergesti eemaldatav.
Keskkonnasõbralik disain.
Apple Vision pro on 100% valmistatud taaskasutatud alumiiniumist raamis ja akuümbrises, 100% taaskasutatud kullaga kaetud mitmel trükkplaadil, 100% taaskasutatud tina mitme trükkplaadi joodises, üle 80% taaskasutatud lõngast Light Sealis, 70% taaskasutatud lõngast Solo Knit Bandis.
Persona (beeta).
Iga kasutaja saab endast teha Persona, mis on kasutaja näo ja liigutuste dünaamiline ja loomulik kujutis. Seda on võimalik kasutada 'i kõnes või teistes rakendustes. FaceTime'i kõne ajal teistega, kellel on samuti Apple Vision Pro, saab suhelda nende ruumilise persooniga, nii et tundub, nagu oleksite ühes ruumis koos. Ruumilised persoonid ilmuvad kasutaja ruumi, nii et kõik personad saavad ringi liikuda, silmsidet luua või isegi kasutada SharePlayd koos filmide vaatamiseks, mängude mängimiseks, koostöö tegemiseks ja paljuks muuks. Saate kasutada ruumilisi isikuid korraga kuni viie osalejaga.
Turvameetmed.
Optilise ID andmed on krüptitud ja kaitstud turvalise enklaaviga ning on juurdepääsetavad ainult. Secure Enclave on spetsiaalne turvaline alamsüsteem, mis on integreeritud süsteemikiibile. Ta on põhiprotsessorist isoleeritud, et kaitsta kasutaja andmeid isegi siis, kui rakendusprotsessori tuum satub ohtu. Ta loob riistvaralise usaldusjuure ning kaitstud mälu. Secure Enclave protsessor aitab vältida külgkanalite rünnakuid, mis sõltuvad pahatahtlikust tarkvarast.
Andmeid ei varundata kunagi . Opitliline ID võimaldab maksimaalselt viis ebaõnnestunud katset ning seejärel nõutakse pääsukoodi. Lähi-infrapuna näitab väga ainulaadseid mustreid ja see on loodud kaitsma võltsimise eest keerukate närvivõrkude abil.
Apple Vision Pro jäädvustab kõik kasutaja ümber. Suur osa andmetest, mida jäädvustatakse võivad olla isiklikud, nii et mõned rakendused küsivad kasutaja luba juurdepääsuks tema ümbruse teabele. Kui annate rakendustele juurdepääsu, saab see juurdepääsu kasutaja ümbruse teabele ainult viie meetri raadiuses kasutaja asukohast. 
Tulevikuplaanid.
Apple töötab ka toote soodsama versiooni kallal, mis kavatsetakse välja anda 2025. aasta lõpuks. Oletatakse, et taskukohasemat versiooni võiks nimetada tavaliseks Apple Visioniks või Apple Vision One'iks. Spekuleeritakse, et kulude vähendamiseks võiks kasutada näiteks madalama kvaliteediga ekraane, kuna see on praegu toote kalleim osa. Samuti on neil võimalik vähendada kulusid nõrgema protsessoriga nagu näiteks iPhone'i klassi kiipi või mingi vanem Maci kiipi. Samuti lihtsam peavõru disain, andurite hulga vähendamine või kasutajate suunamine kasutama Airpodse ja eemaldada ruumilise heli kõlarid võiksid aidata Apple'il hinnast mitusada dollarit odavamaks saada.
Samal ajal töötab Apple juba teise põlvkonna kiirema protsessoriga Apple Vision Pro kallal, mis näitab, et nad soovivad seadme jaoks kahe toote strateegiat kooskõlas tavaliste iPhone'i ja iPhone Pro mudelitega.